laion/Wikipedia-Exotic huggingface dataset:
הפועל אשקלון (סיוף)

הפועל אשקלון על שם ערן גואטה היא קבוצת סיוף ישראלית מהעיר אשקלון, העוסקת במקצועות חרב, דקר ורומח. הקבוצה הוקמה באמצע שנות השישים על ידי אוריאל בר יוסף (1936- 2024). בר יוסף, עלה מרומניה סייף רומני נולד ב-1936, בשמו הרומני, ארתור. הוא עלה לישראל וסייף במכבי רמת גן. בסיוע אגודתו ומנהלה באותה עת, בן ציון עמיצור, ובנו יעקב עמיצור, הוקמה אגודת הפועל אשקלון. בשנים הראשונות לקיומה הוסכם עם הפועל כי כל הכנסות הקבוצה יועדו לרכישת ציוד. בשלהי שנות השישים, החלו בנות אשקלון לצבור תארים, אולם לא הצליחו להימנות על שורות נבחרת ישראל. בשנת 1972 זכתה קבוצת הגברים לראשונה באליפות ישראל לקבוצות, כאשר בהרכבה אוריאל בר יוסף ששימש כמאמן-שחקן, וסייף צעיר בשם שרלי אופלגר, שהיה אז בן 15. שנתיים לאחר מכן, כשהוא בן 17, זכה אופלגר לראשונה בתואר אלוף ישראל לבוגרים. לאחר מכן אוהד בלוה זכה אף הוא בגיל זה בתואר, אנטון גורביץ מספר שנים לאחר מכן זכה בתואר ומאוחר יותר גם גרגורי בסקין ומרט ישראליאן זכו בתואר זה. שרלי אופלגר - אלוף ישראל והשתתף בגמר אליפות אירופה דקר גברים שירלי דראי לאסט - אלופת ישראל, השתתפה בגמר אליפות העולם ואירופה לקדטים בסיוף דקר לנשים בני ליפסיקס - השתתף בגמר אליפות העולם בסיוף דקר לקדטים אנטון גורביץ - אלוף ישראל וזכה במדליית ארד בגביע העולם לנוער מרט ישראליאן - אלוף ישראל והשתתף בגמר אליפות אירופה לנוער ובשיאו מדורג 3 בעולם לנוער. אלוף המכללות של ארצות הברית 2010 2011 NCAA אלכסיי צ'רמסקי - אלוף ישראל ומדליות לרוב בגביעי עולם. ויאצ'סלב זינגרמן - זכה 3 שנים ברציפות באליפות המכללות של ארצות הברית NCAA 2007-9 ובמדליית ארד בגביע העולם, בשיאו מדורג שני בעולם לנוער גרגורי בסקין - אלוף ישראל והשתתף בגמר אליפות העולם, זכה במדליית ארד באליפות העולם לקדטים, סגן אלוף אירופה לנוער ובשיאו מדורג שני בעולם. עדו אייזנשטדט - אלוף המכביה 2009, חצי גמר אליפות אירופה וחבר הסגל האולימפי הישראלי. אירה לוין - סיימה במקום החמישי באליפות אירופה לקדטיות שותפה למקום הרביעי באליפות עולם לנוער קבוצות 2010, 2011 אביטל מרניוק - אלופת ישראל, גמר אליפות אירופה לנוער, גמר אליפות עולם לנוער מדליית ארד אליפות אירופה לנוער 2012. שותפה למקום הרביעי באליפות עולם לנוער קבוצות 2010, 2011. זוכת מדליית הזהב, בתחרות גביע העולם שנערכה בבלגרד באוקטובר 2014 אריאל ויניצקי - סגן אלוף ישראל לנוער, פעמיים אלוף ישראל לקבוצות בוגרים, מדליית ארד באליפות אירופה לנוער 2014 ומקום רביעי באליפות העולם 2014. עמותה לקידום הספורט באשקלון אתר מידע יעקב עמיצור, מנהל מכללת הגמלאים, נפטר, באתר mynet (כפי שנשמר בארכיון האינטרנט), 22 באפריל 2009
ז'רדן דה פלאנט

הז'רדן דה פלאנט (בצרפתית: Jardin des Plantes - גן הצמחים) הוא הגן הבוטני המרכזי של צרפת. הגן, המהווה חלק מהמוזיאון הלאומי להיסטוריה של הטבע, ממוקם ברובע החמישי של העיר פריז, בירת צרפת, בגדה השמאלית של נהר הסן. שטח הגן הבוטני - 280,000 מ"ר. בגנים מוצגים כ-4,500 צמחים, המסודרים לפי משפחותיהם על פני שטח של 10,000 מ"ר. שטח של 30,000 מ"ר מוקדש לגנים פורמליים צרפתיים. גן הצימחיה האלפינית נודע בכל העולם באיכות מוצגיו. כמו כן בגנים ממוקמים חממה לצמחים ממקסיקו וחממה לצמחים מאוסטרליה. בשנת 1990 הוקם בגנים הבוטניים גן ורדים. בגנים ממוקמים מבני ארבעת אגפי המוזיאון להיסטוריה של הטבע ובהם "הגלריה הגדולה של האבולוציה", מוזיאון המינרלוגיה, מוזיאון הפלאונטולוגיה ומוזיאון האנטומולוגיה. בנוסף, ממוקם בגנים גן חיות שנוסד בשנת 1795. כמו כן, בגנים ממוקם בית ספר לבוטניקה, המפעיל תוכניות לשימור והחלפת זרעים עם גנים בוטניים אחרים. הגנים נשתלו על ידי גי דה לה ברוס, רופאו של לואי השלושה עשר, מלך צרפת כגני צמחי מרפא בשנת 1626. באותה עת נקראו הגנים "גני המלך" (Jardin du Roi - ז'רדן דו רואה). בשנת 1640 נפתחו הגנים לציבור. בשנת 1693 מונה דוקטור גי פאגון כמנהל הגנים. פאגון מינה בוטנאים רבים ובהם ז'וזף פיטון דה טורנפור, אנטואן-לורן דה ז'יסייה ובנו אדריאן הנרי דה ז'וסו על מנת שיפקחו על הרחבת הגנים ומקצועיותם. בשנת 1739 מונה ז'ורז'-לואי לקלר דה בופון לאוצר הגנים, והוא הרחיב את שטח הגנים, ובנה את המבוך של הגנים. לאחר המהפכה הצרפתית, בשנת 1792, הועבר גן החיות המלכותי מארמון ורסאי לגנים. מדיה וקבצים בנושא ז'רדן דה פלאנט בוויקישיתוף אתר האינטרנט הרשמי של ז'רדן דה פלאנט (בצרפתית) ז'רדן דה פלאנט, באתר אנציקלופדיה בריטניקה (באנגלית)
רדוקציוניזם

רדוקציוניזם, כמונח בפילוסופיה, מתאר מספר תאוריות הגורסות, כי טבעם של דברים מורכבים יכול תמיד להצטמצם (או להיות מוסבר) לרעיונות בסיסיים או פשוטים יותר. הדבר אמור לגבי עצמים, תופעות, הסברים, תאוריות ומשמעויות. רדוקציוניזם אונטולוגי: לפיו כל דבר אשר קיים מורכב ממספר קטן של תכנים בסיסיים אשר התנהגותם סדירה. ניתן להשוותו למוניזם. התפיסה של רדוקציוניזם אונטולוגי מיושמת בתיאוריות של מנהל עסקים והנדסת תוכנה. רדוקציוניזם אונטולוגי מוצג לעיתים כמונח שאין עליו עוררין ומובן מראש על ידי חברי הקבוצות האלו.[דרוש מקור] רדוקציוניזם מתודולוגי: לפיו הסברי כל הדברים, כגון הסברים מדעיים, צריכים להיות מופחתים באופן מתמיד לא לישות פשוטה יותר, כי אם לישויות הפשוטות ביותר בתכלית. תערו של אוקאם מהווה את הבסיס לסוג זה של רדוקציוניזם. רדוקציוניזם תאורטי: הרעיון כי תאוריות או הסברים ישנים אינם מוחלפים בידי חדשים מהם, אלא מצומצמות או מעודנות מפרטיהם הרבים. רדוקציוניזם מדעי: מתאר את כל הרעיונות לעיל בהקשר מדעי, אך לרוב משמש לתאר רעיון כי כל תופעה ניתנת לתיאור מצומצם של הסבר מדעי. רדוקציוניזם בלשני: הרעיון כי הכול יכול להיות מתואר בשפה שבה יש ליבה בעלת מספר מוגבל של מושגים, תוך שילובם של המושגים האלה. לדוגמה בשפת טוקי פונה. המונח רדוקציוניזם חמדני: נטבע בידי דניאל דנט כגינוי לצורות הרדוקציוניזם אשר מנסות להסביר יותר מדי באמצעות מעט מדי. רדוקציוניזם אנליטי כדוגמת משנתו של קאנט הוא בסיס אפריורי לרדוקציוניזם אונטולוגי. הניגוד לרעיונות הרדוקציוניזם הוא ההוליזם. יפעת גל, בעיית הרדוקציה בביולוגיה, חלק מהקורס (c22010): רדוקציה, טלאולוגיה ומקומן בביולוגיה, ‏מסמסטר שני 2006 (ארכיון). במסגרת האוניברסיטה הפתוחה, תואר שני - המחשבה הביולוגית, תוכנית לתואר מוסמך בפילוסופיה והיסטוריה של הביולוגיה topic/methodological-reductionism רדוקציוניזם, באתר אנציקלופדיה בריטניקה (באנגלית) רדוקציוניזם, דף שער בספרייה הלאומית John R. Clymer, ROLE OF REDUCTIONISM AND EXPANSIONISM IN SYSTEM DESIGN AND EVALUATION, INCOSE, ‏August 1994
יטורים

יטורים הם קבוצת שבטים ערבים או ארמים שהחלו לחדור לאזור בקעת הלבנון עוד בתקופה הפרסית. הם הקימו ממלכה בדרום לבנון והתפשטו עד לגולן ולזמן קצר לגליל העליון, שנכבש וסופח לממלכת החשמונאים בידי יהודה אריסטובולוס הראשון בערך בשנת 103 לפנה"ס ותושביו גוירו. מוצאם של היטורים באזור הטרכון שבסוריה של היום, אזור בזלתי הקשה למחיה ולשליטה. משם התפשטו ובשיאה של ממלכתם שלטו על בקעת הלבנון, על חלקים מחופה הצפוני של לבנון וחופה הדרומי של סוריה, ועל חלקים מן הגליל. ד"ר משה הרטל טוען שגם באירופה ניתן למצוא קברים של לוחמים יטורים. בימי התפוררות הממלכה הסלאוקית, עת קמו ממלכות עצמאיות כממלכת החשמונאים וממלכת הנבטים, הקימו היטורים ממלכה בחלקיה הצפוניים של ארץ ישראל ולבנון. הגבול המשותף לממלכה היטורית והממלכה הנבטית עבר במרכז רמת הגולן של היום. הצבא הרומאי גייס גם הוא את היטורים לשורותיו, משום שנודעו כקשתים מעולים. שלטונם של היטורים בגליל העליון לא לווה בהתיישבות יטורית. בממצאים הארכאולוגיים מן הגליל אין עדות לנוכחות או התיישבות אתנית כזאת. יוסף בן מתתיהו מספר שיהודה אריסטובולוס הראשון שלח את אחיו אנטיגונוס הראשון לכבוש את ממלכתם, בשנת 104 לפנה"ס. הגליל נכבש מידם, ואלו מהם שרצו להישאר בו חויבו בגיור, כפי שנהגו החשמונאים באדומים. במחקר המודרני, הטענה שהגיור בוצע בכפייה, הן בהקשר של היטורים והן בהקשר של האדומים, שנויה במחלוקת. בימיו של מלך היטורים תלמי בן מנאוס, באמצע המאה הראשונה לפני הספירה, הייתה בירת היטורים העיר כלקיס שבלבנון. צאצאיו של הורדוס, כאגריפס השני קיבלו מן הקיסרים הרומים את כלקיס לממלכה. יטור נזכר במקרא כאחד מבניו של ישמעאל, וכן כאחד העמים שנלחמו בהם בני ראובן, גד וחצי המנשה בכובשם את נחלתם בעבר הירדן המזרחי. יטור מוזכרת כממלכה גם בימי הקיסר טיבריוס, בברית החדשה: "וַיְהִי בִּשְׁנַת חֲמֵשׁ עֶשְׂרֵה לְמַלְכוּת טִיבַרְיוֹס קֵיסַר וּפוֹנְטִיּוֹס פִּילָטוֹס הֶגְמוֹן בִּיהוּדָה וְהוֹרְדוֹס שַׂר־רֹבַע עַל־הַגָּלִיל וְאָחִיו פִּילִפּוֹס שַׂר־רֹבַע עַל־מְדִינוֹת יְטוּר וְטַרְכוֹנָה וְלוּסָנִיָּס שַׂר־רֹבַע עַל־אֲבִילִין". על הר סנאים בחרמון קיימים שרידי מקדש יטורי ובו כתובת יוונית, חורבות בית בד ובורות מים. ח'רבת חוורית בגולן, הייתה יישוב יטורי, ובימינו נחשב המקום כקדוש לדרוזים, נבי אליא. יטור שמעון דר, "תרבותם החומרית של היטורים", מכמנים 12, 1998 (תשנח), עמ' 23–44 אריה קינדלר, "מטבעות בני יטור", ישובי החרמון בעת העתיקה, (1988), עמ' 54–77 אריה כשר, ‏יחסי יהודים ויטורים בתקופה החשמונאית, קתדרה 33, אוקטובר 1984 (תשרי תשמ"ה), עמ' 41-18 שמעון דר, ‏הר החרמון – מעוז היטורים, קתדרה 33, אוקטובר 1984, (תשרי תשמ"ה), עמ' 50-42 שמעון דר, ‏התחום הגאוגרפי של מפגש החשמונאים עם היטורים, קתדרה 59, מרץ 1991, עמ' 11-3 דניאל הרמן, ‏הפולחן היטורי ומקורו של הפולחן ההליופוליטני, קתדרה 119, 2006 (תשס"ו), עמ' 12-5 בן-ציון לוריא, "יטור היהודית", HUCA ‏52, חוברות יא-לב, 1982 שמריהו גוטמן, "ארץ היטורים (ברמת הגולן)", מבפנים לה, 1973 (תשלג), עמ' 143–151 אריה אלאלוף, "גיורם של היטורים", יד ליאיר, 1999 (תשנט), עמ' 130–133 The Itureans were not Arabs, and the Impact of Biblical Myths on History אוריאל רפפורט, יוחנן מגוש חלב, עמ' 25 יוסף בן מתתיהו, קדמוניות היהודים, ספר 13, פרק יא, פסקה ג, סעיפים 319-318 שמעון דר, "התחום הגאוגרפי של מפגש החשמונאים עם היטורים" בראשית, כ"ה, ט"ו דברי הימים א', ה', י"ט הברית החדשה, הבשורה על-פי לוקאס, פרק ג', פסוק 1
נמל התעופה הבין-לאומי מונטריאול מירבל

נמל התעופה הבינלאומי מונטריאול מירבל (צרפתית Aéroport international Montréal-Mirabel; אנגלית Montréal-Mirabel International Airport) הוא שדה תעופה השוכן במירבל, כ-40 ק"מ צפונית-מערבית למרכז העיר מונטריאול בקנדה. נמל התעופה הוקם לקראת אולימפיאדת מונטריאול ונחנך ב-4 באוקטובר 1975. הוא נועד לשמש כנמל התעופה הבינלאומי של העיר ולהחליף את הנמל הקיים בדורוואל, הידוע כיום כנמל התעופה הבינלאומי מונטריאול פייר אליוט טרודו (Montréal-Pierre Elliott Trudeau International Airport; Aéroport international Pierre-Elliott-Trudeau de Montréal). בעת הקמתו אמור היה הנמל להיות הגדול בעולם מבחינת שטחו ולהשתרע על פני שטח של 396.6 קמ"ר, אולם הדבר לא קרה בשל כך שהוא לא התפתח כמצופה, ובשנת 1999 נחנך נמל התעופה המלך פהד בערב הסעודית הגדול ממנו. עוד נועד נמל התעופה מירבל לשמש כשער הכניסה העיקרי לטיסות המגיעות לקנדה ממזרח, וממועד חנוכתו ועד שנת 1997 חויבו כל הטיסות הבינלאומיות למונטריאול וממנה לעשות בו שימוש. אולם מיקומו של הנמל במרחק רב מהעיר, היעדר שירות תחבורתי נוח אליו וממנו ושקיעתה הכלכלית של מונטריאול ביחס לטורונטו, הביאו לכך שחברות התעופה והנוסעים העדיפו לא לעשות בו שימוש. לאחר שבוטל החיוב על טיסות בינלאומיות לנחות בנמל, נטשו אותו כל חברות התעופה והוא הפך לנמל תעופה לשירותי מטען. עוד פועלים בנמל שירותי תעופה כללית ופינוי רפואי אווירי ומפעל מטוסים של תעשיות בומברדיה (Bombardier Aerospace). אחד משני מסלולי הטיסה הקיימים בנמל בוטל, וארבעה מסלולים נוספים שאמורים היו להיסלל לא נבנו מעולם. רק הטרמינל הראשון נבנה בסופו של דבר, וחמשת בתי הנתיבות האחרים לא הוקמו. גם קו הרכבת שתוכנן לחבר את הנמל למונטריאול לא נבנה, ותחנת הרכבת התת-קרקעית משמשת כיום כחניון לעובדי הנמל. לו היה מושלם בהתאם לתוכניות, היה נמל התעופה מירבל מסוגל לטפל ביותר מ-50 מיליון נוסעים בשנה, אך בפועל מספר הנוסעים השנתי העובר דרכו קטן מ-200,000 איש. רוב שטחו של הנמל הושב לבעליו הקודמים והוא נחשב בקנדה לפיל לבן. מדיה וקבצים בנושא נמל התעופה הבין-לאומי מונטריאול מירבל בוויקישיתוף אתר האינטרנט הרשמי של נמל התעופה הבין-לאומי מונטריאול מירבל (בצרפתית) אתר האינטרנט הרשמי של נמל התעופה הבין-לאומי מונטריאול מירבל (באנגלית)
1733

שנת 1733 היא השנה ה-33 במאה ה-18. זוהי שנה רגילה, שאורכה 365 ימים. 1 בינואר 1733 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 30 ביולי – לשכת הבונים החופשיים הראשונה נפתחת בשטח שבעתיד יהיה ארצות הברית 13 במרץ – ג'וזף פריסטלי, כימאי אנגלי (נפטר ב-1804) 1 בפברואר – אוגוסט השני, מלך פולין (נולד ב-1670) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1733 התחילה ביום כ"ה בטבת ה'תצ"ג (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-י"ד בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1733 לפי הלוח היוליאני Nothing. ילידי 1733‎ נפטרים ב-1733‎ מדיה וקבצים בנושא 1733 בוויקישיתוף
Van Canto

Van Canto היא להקת א קפלה הבי מטאל מגרמניה, הוקמה בשנת 2006. היא כוללת חמישה זמרים ומתופף. שניים מתוך חמשת הזמרים שרים, ושלושת האחרים יוצרים בעזרת קול את הכלים המוזיקליים כמו גיטרה חשמלית וגיטרה בס, בעזרת מגבר הקולות נשמעים קרובים לקולות אמיתיים. כשהלהקה הוקמה היא יצרה את האלבום הראשון שלה A Storm to Come. האלבום כלל שבעה שירים של הלהקה וגרסת כיסוי לשיר Battery (שיר) של metallica והשיר "Stora Rövardansen" מתוך הסרט Ronja Rövardotter. הלהקה צילמה שלושה וידאו קליפים לאלבום הראשון: קליפ של השיר "Battery" לשיר "The mission" ו"Rain". ב-30 בספטמבר van canto הודיעו שהם קיבלו מתופף חדש את בסטיאן אֶמִיג, שהחליף את דניס סְטְרִילִינְגָר בלהקה. בדצמבר 2007, van canto חתמה על חוזה עולמי עם Gun Records/Sony BMG. וגם, בדצמבר הלהקה הוכרזה כחלק מפסטיבל הרוק הכבד של גרמניה ב-2008 (.Wacken 2008 festival-W.O.A) בפסטיבל הלהקה הכריזה על השם של האלבום השני שלהם "Hero", שהיה אז בהקלטות. ב-26 לסדפטמבר 2008 האלבום "Hero" שוחרר. van canto הופיעו בדרום אמריקה בין ה-23 ביוני ל-2 ביולי בשנת 2008 ההופעות היו בעיקר בברזיל, שהיא ארץ המולדת של יִנְגוּ סְטֶרְזִינְגֶר. כשהלהקה חזרה לגרמניה היא הופיעה בפסטיבל Wacken 2008. הלהקה הוציאה סינגל דיגיטלי ב-8 באוגוסט 2008 הסינגל נקרא "Speed of Light" ולשיר צולם גם וידאו קליפ. דניס שוּנְקֱה (סלי-Sly)- סולן ראשון יִנְגֵה שֵרְף - סולנית שנייה סטפאן שמִית (סטף)- קולות רָקַתַקַה נמוכים, וואוו סולו גיטרה רוס תומפסון - קולות רָקַתַקַה גבוהים יִנְגוּ שְטֶרְצִינְגֶר (איק-Ike)- קולות דָנְדַן נמוכים בסטיאן אֶמִיג (בסטי-Basti)- תופים דניס סְטְרִילִינְגָר (2006–2007)-תופים A Storm to Come (2006) Hero (2008) Tribe of Force (2010) Break the Silence (2011) Dawn of the Brave (2014) van canto פרסמו באתר שלהם את סדנת המטאל א קפלה, ובו הם מפרסמים כל שבוע פרק מתוך חמישה פרקים, את הסדנה מנחה סטפאן. עד עכשיו פורסמו 3. בסדנת המטאל א-קפלה הם מראים איך הם עושים את הקולות לדוגמה בשלושת הפרקים הראשונים הם לימדו איך לעשות את הרָקַתַקַה שבו משתתפים רוס סטפאן ויִנְגוּ שעושה קולות של גיטרת בס (יש לו קול בס טבעי) ואז בפרק הרביעי הם הוסיפו קולות של הזמרת והזמר ובפרק החמישי סטאפן לימד איך לעשות סולו גיטרה וצירף אותו לקטע. את הפרקים אפשר למצוא גם ביוטיוב בשם Metal a capella workshop, part 1-5 ניתן לבחור בין מספר הפרק הלהקה הופיעה בפסטיבל MCF-Magic Circle Festival של חברת התקליטים Magic Circle Music ששייכת ללהקה ManOWar והם מקליטים דיסק חדש שיכלול קטע Cover 1 וקטעי בונוס בחברת ההקלטות Napalm מדיה וקבצים בנושא Van Canto בוויקישיתוף אתר האינטרנט הרשמי של Van Canto (בגרמנית) Van Canto, ברשת החברתית פייסבוק Van Canto, ברשת החברתית אקס (טוויטר) Van Canto, באתר ספוטיפיי Van Canto, באתר Last.fm (באנגלית) Van Canto, באתר AllMusic (באנגלית) Van Canto, באתר MusicBrainz (באנגלית) Van Canto, להקה באתר Encyclopedia Metallum (באנגלית) Van Canto, באתר דיזר Van Canto, באתר Discogs (באנגלית) Van Canto, באתר Songkick (באנגלית) Van Canto, באתר בנדקמפ Van Canto, באתר טיידל (באנגלית)
דון יחיא

משפחת דון יחיא היא משפחה רבנית ותיקה. שמם של חלק מבניה הוסב ל"דונחין". האם התכוונתם ל... שבתאי דון-יחיא – מורה, סופר, עיתונאי וחבר כנסת ישראלי מטעם המפד"ל. שימש כעורך העיתון "הצופה". יהודה ליב דון יחיא – רב, חסיד, בוגר ידוע של ישיבת וולוז'ין, מראשי תנועת המזרחי ורב מרכזי בה. אליעזר דון יחיא – רב ליטאי, היה רב בעיירה לוצין ושם בין השאר, לימד את הרב קוק. אליעזר דון יחיא (חוקר מדע המדינה) – פרופסור למדע המדינה באוניברסיטת בר-אילן, פרסם ספרים ומאמרים שונים על סוציולוגיה ישראלית עכשווית. בני דון-יחיא – עורך דין ישראלי, בנו של שבתאי דון-יחיא. רחל דון יחיא – עורכת דין ומגשרת ישראלית חברת דירקטוריון בחברת החשמל. אשתו לשעבר של עו"ד בני דון יחיא.
יורוצ'לנג'

היורוצ'לנג' (באנגלית: EuroChallenge), שכונה גם "גביע האתגר", היה טורניר כדורסל אירופי שאורגן על ידי פיב"א אירופה. הטורניר היה השלישי בחשיבותו באירופה אחרי היורוליג והיורוקאפ. הטורניר, שהחל בשנת 2003 תחת השם "יורופליג", שינה את שמו ב-2005 ל"יורוקאפ". בשנת 2008 הודיעו ארגוני פיב"א ויול"ב על שיתוף פעולה ביניהם. השינוי כלל החלפה של שמות הגביעים בתחרויות שהפעילו, וכך ה"יורוקאפ" הפך ל"יורוצ'לנג'" ו"גביע יול"ב" קיבל את השם "יורוקאפ". בקיץ 2015 הוחלט כי המפעל יסגר לטובת מפעל חדש וגדול יותר בשם יורופקאפ, שיתחרה ביורוקאפ. הישג השיא של קבוצה ישראלית במפעל הוא של הפועל תל אביב בעונת 2003/2004 שסיימה במקום השלישי, הישג זה מצטרף לזכייה של מכבי תל אביב ביורוליג, ושל הפועל ירושלים בגביע יול"ב באותה עונה. שאר הקבוצות הישראליות שהשתתפו בתחרות הן עירוני נהריה (הישג שיא: רבע גמר בעונות 2003/2004 ו-2004/2005), הפועל גליל עליון (שלב הבתים בעונות 2004/2005 ו-2005/2006), בני השרון (שלב הבתים בעונת 2004/2005), הפועל ירושלים (שלב הבתים בעונת 2008/2009), מכבי חיפה (טופ 16 בעונת 2010/2011), ברק נתניה (טופ 16 בעונת 2010/2011), והפועל חולון (טופ 16 בעונת 2012/2013). גביע קוראץ' יורוקאפ צ'לנג' אתר האינטרנט הרשמי של יורוצ'לנג'
אלן סוטר

אלן סוטר (Alain Sutter; נולד ב-22 בינואר 1968 בברן), הוא אחד מהכדורגלנים המצליחים ביותר בשווייץ בשנות ה-90 של המאה העשרים. סוטר החל את הקריירה שלו בשנת 1985 בקבוצת גראסהופרס ציריך. לאחר שהושאל בעונת 1987/1988 לקבוצת יאנג בויז, תפס מקום קבוע בהרכב קבוצת גראסהופרס ציריך, שם נשאר עד עונת 1993/1994, שבה עבר לקבוצה הגרמנית נירנברג. סוטר שיחק בנירנברג עונה אחת, בה הבקיע חמישה שערים ב-29 הופעות, וירד אל הבונדסליגה השנייה עם הקבוצה. עם זאת, זומן סוטר לסגל נבחרת שווייץ למונדיאל 1994 על ידי המאמן האנגלי רוי הודג'סון. סוטר הבקיע את השער הראשון בניצחון של נבחרת שווייץ 1–4 על נבחרת רומניה, וסייע לנבחרת להעפיל לשמינית הגמר, שם הודחה על ידי נבחרת ספרד בתוצאה 0–3. לאחר ההופעה המרשימה של סוטר במונדיאל 1994, הוחתם על ידי קבוצת באיירן מינכן, שם שיחק עונה אחת כקשר. סוטר צבר בקבוצה 22 הופעות והבקיע שער אחד. באיירן מינכן כשלה באותה עונה בליגה, וסיימה במקום השישי בלבד, וסוטר עזב לאחר עונה אחת, ועבר לקבוצת פרייבורג מהבונדסליגה. סוטר שיחק בפרייבורג שתי עונות, בהן הבקיע חמישה שערים ב-45 הופעות. בעונתו הראשונה של סוטר בקבוצה פרייבורג סיימה במקום ה-11, ובעונתו השנייה פרייבורג סיימה במקום ה-17 ונשרה אל הבונדסליגה השנייה, וסוטר עזב את המועדון. סוטר סיים את הקריירה בשנת 1998, לאחר שתי עונות בקבוצת דאלאס ברן (כיום מועדון כדורגל דאלאס), עם 68 הופעות וחמישה שערים במדי נבחרת שווייץ בכדורגל. כיום סוטר עובד בפרשנות במשחקים המשודרים בטלוויזיה השווייצרית. בשנת 1995, לפני משחק של הנבחרת השווייצרית, חשף סוטר כיתוב מחאה נגד הניסויים הגרעיניים של צרפת. מדיה וקבצים בנושא אלן סוטר בוויקישיתוף אלן סוטר, באתר Transfermarkt אלן סוטר, באתר Fussballdaten.de (בגרמנית) אלן סוטר, באתר Soccerway אלן סוטר, באתר WorldFootball.net אלן סוטר, באתר National Football Teams אלן סוטר, באתר FootballDatabase.eu פרופיל המאמן, באתר Transfermarkt
קונטרס ההתפעלות

"קונטרס ההתפעלות" הוא קונטרס שנכתב על ידי רבי דובער שניאורי - אדמו"ר האמצעי, שהיה בנו של בעל התניא וממשיכו בשושלת אדמו"רי חב"ד. הקונטרס נשלח לחסידים בשנת תקע"ד (שנה לאחר מות בעל התניא). הקונטרס הוא איגרת לכלל חסידי חב"ד והוא עוסק בדרכי ההתפעלות במוח לב ובמחשבה על פי דרך חב"ד, ומסביר את עיקרי עבודת האלוהים החב"דית. על פי הקונטרס, "התפעלות" מושגת על ידי התבוננות בהנהגת ה' את העולם. הקונטרס מחולק להקדמה, שהיא איגרת נפרדת, שבה מבאר האדמו"ר את חיוב ההתפעלות, ושולל מחד את המתפעלים "התפעלות חיצונית" הנקראים בפיו "הדרכים הישנות" (הכוונה לרבי אהרן מסטרשלה שתמך בהתלהבות חיצונית), ומאידך את אלה שחוששים, כביכול, להתפעל. האדמו"ר מבכה את המצב שרוב החסידים לא מתעוררים להתפעלות ומסביר את הסיבות למצב. הקונטרס עצמו מחולק למספר חלקים שבהם מסביר האדמו"ר את המדרגות בהתפעלות, הדרכים להגיע אליהן ואת מונעי ההתפעלות. הרב הלל מפאריטש, תלמידו של אדמו"ר האמצעי, כתב שני ביאורים על הספר. הראשון "מהדורא קמא" הוא על סדר הקונטרס והשני "מהדורא בתרא" הוא הערות על הקונטרס, נדפסו יחד בשם ליקוטי ביאורים. מהדורה מפוסקת, מחולקת לקטעים ומבוארת בידי הרב צבי הירש זלמנוב - בתוך: המעיינות, מאמרי אדמו"ר האמצעי, לקט נבחר, בהוצאת הוצאת ספרים מעיינותיך, ירושלים. עבודת ה' על פי קונטרס ההתפעלות, מאת הרב יצחק שפירא. יצא בהוצאת ישיבת עוד יוסף חי, ה'תשפ"ג. בשנת 1898 תורגם הספר בפרפראזה לגרמנית על ידי אהרן מרקוס בעיתון היהודי בקראקוב. בשנת 1963 תורגם הספר לאנגלית על ידי לואי ג'ייקובס. בשנת 1975 תורגם הספר לצרפתית על ידי ז'ורז' לוויט קונטרס ההתפעלות, באתר ויקיטקסט רבי דובער שניאורי, קונטרס ההתפעלות, מהדורת זולקווא תרצ"ה, באתר היברובוקס. רבי דובער שניאורי, מאמרי אדמו"ר האמצעי: קונטרסים, מהדורת ניו יורק תשנ"ה, באתר היברובוקס. קונטרס ההתפעלות בתוך מאמרי האדמו"ר האמצעי - מהדורה חדשה עם השוואות לכתבי יד, בתוספת מקורות והערות וביאורי הרב הלל מפאריטש. שיעורים באתר ישיבה על קונטרס ההתפעלות. מאמר של פרופסור רחל אליאור על תולדות הדפסת קונטרס ההתפעלות. הרב שלום דובער לוין, תאריך כתיבת קונטרס ההתפעלות, המשך למאמרה של רחל אליאור, קובץ יגדיל תורה, שנה ז, חוברת ו, ה'תשמ"ג, ע' שסז באתר היברובוקס. קונטרס ההתפעלות מתורגם לאנגלית, הרב עמירם מרקל באתר נרות. רחל אליאור, "המחלוקת על מורשת חב"ד" בפרויקט בן-יהודה התפעלות - התעוררות וחיות בעבודת ה' רבי הלל מפאריטש, ליקוטי ביאורים, מהדורת ווארשא תרכ"ח, באתר היברובוקס הרב יצחק שפירא, שיחה מיוחדת לרגל ט' וי' כסלו, שבועון כפר חב"ד 2034, פרשת תולדות ה'תשפ"ד, עמ' 28 על פי ר. אליאור, קונטרס ההתפעלות לר' דובער שניאורי. Tract of ecstasy / Dobh Baer of Lubavitch. Translated from the Hebrew with an introd. and notes, by Louis Jacobs.  London : Vallentine, Mitchell, [c1963] Lettre aux hassidim sur l'extase,  Paris, 1975
דאפי דאק

דאפי דאק (באנגלית: Daffy Duck) הוא דמות אנימציה וקומיקס בדיונית מפורסמת של ברווז ("דאק" באנגלית). דאפי דאק הופיע בסדרות הסרטים המצוירים "לוני טונס" ו"מרי מלודיס" בהפקת חברת האחים וורנר. היה אחת מן הדמויות הראשונות בסוגת הקולנוע של הקומדיה המטורפת. תכונותיו האופייניות של דאפי דאק הן נטייתו לאגור כעסים עד להתפרצות, נרקיסזם, טמטום ושחצנות בלתי נסבלת מעורבות בצרות, ערמומיות ואנוכיות. דאפי דאק התפרסם במשפט "אתה נבזה" (בדיבוב העברי של עמי מנדלמן) או "אתה בלתי נסבל" (בדיבוב של אבי פניני), אשר נאמר בדרך כלל בסכסוכים שלו עם דמויות כגון באגס באני, אלמר פאד, יוסמיטי סאם, ספידי גונזלס ומרווין ממאדים. לרוב דאפי דאק מפסיד בסכסוכים הללו. דאפי דאק הופיע לראשונה בסרטון המצויר "מסע ציד הברווזים של פורקי" ב-17 באפריל 1937. הוא אויר על ידי בוב קלמפט ובוים על ידי טקס אייברי. בתחילת דרכה, הדמות של דאפי נראתה כמו ברווז שחור סטנדרטי שיותר דומה לחיה עליה מבוססת הדמות מאשר דמות שעברה האנשה. במשך 52 שנים (זמן שיא) המדבב מל בלנק נתן את קולו לדמות האייקונית, אשר דיבב דמויות רבות נוספות של "לוני טונס". הסיפור המקורי היה קטע קומי סטנדרטי בין צייד לטרף, רק שדאפי דאק, היה שונה משאר הקורבנות של צייד החזרזירי והפגין תכונות אופי מאוד אסרטיביות ודעתניות מה שגרם לקהל הצופים להמשיך לדבר עליו גם לאחר שיצאו מן הקולנוע. עד תחילת שנות ה-50 דאפי הופיע בעיקר לצידו של פורקי החזיר, ב-1951 דאפי החל להופיע לצידו של באגס באני, הארנב המפורסם בעולם. משנת 2019 דאפי החל לככב עם פורקי בסרטון הפתיחה של חטיבת האנימציה של "האחים וורנר". כשבסרט "אגדות מורטל קומבט: נקמתו של סקורפיון", לוחם הנינג'ה סקורפיון מחליף את פורקי בסרטון. כמו כן דאפי כיכב עם באגס בסרטון הלוגו של גרמלינס 2 שיצא בתחילת שנות התשעים. דאפי דאק באי הקסום דאפי דאק ומכסחי הברווזים לוני טונס דאפי דאק, באתר אנציקלופדיה בריטניקה (באנגלית) דאפי דאק, באתר MusicBrainz (באנגלית) דאפי דאק, באתר Discogs (באנגלית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.